ועדת החינוך, התרבות והספורט, כנסת 16, פרוטוקול מספר 426, 2005-03-28 10:00

מל פולישוק-בלוך: בוקר טוב לכולם, אני מתכבדת לפתוח את הישיבה.

מל פולישוק-בלוך: אנחנו כאן ביום משמח, ישיבות חגיגיות זה תמיד דבר טוב.

מל פולישוק-בלוך: ישיבה חגיגית לרגל 20 שנה למועצה לשימור אתרים.

מל פולישוק-בלוך: ואתנו כאן חברי-כנסת בהווה ובעבר, שאני מבינה שאת, אורה, היית זאת שבכובע הזה החלטתם להקים את המועצה.

2487: כיושבת-ראש הוועדה, כן.

מל פולישוק-בלוך: חברת-הכנסת לשעבר אורה נמיר וחברת-הכנסת לשעבר עדנה סולודר, וסגנית שר שדואגת גם לשימור אתרים וגם לגליל וגם לנגב, וחבר-הכנסת לשעבר יעקב צור.

מל פולישוק-בלוך: אז אנחנו עוסקים ב-20 שנה למועצה לשימור אתרים וזה יום נהדר כדי לעצור לרגע, לראות מה אתם עושים ומה אנחנו רוצים שעוד תעשו ואיך לעזור לכם כדי שתעשו הרבה יותר ממה שאתם עושים.

מל פולישוק-בלוך: כיוון שיש כאן מקצוענים יותר ממני, אני אתן לכם את רשות הדיבור.

מל פולישוק-בלוך: אתה רוצה להציג את הפעילות של המועצה, אני מבינה, אז בבקשה.

יוסי פלדמן: דבר ראשון, אני רוצה להודות לוועדה ולך אישית על זה שמצאתם לנכון לציין את 20 השנים הראשונות של המועצה לשימור אתרים.

יוסי פלדמן: שבלי כל ספק זה פרק מעניין מאוד, מרתק ומלא מאבקים ומלחמות.

יוסי פלדמן: ונדמה לי שעכשיו אנחנו מסיימים פרק וצריכים לפתוח פרק חדש.

יוסי פלדמן: ולכן אנחנו, גם ההתכנסות כאן, אני מקווה, היא לא רק למטרת חגיגיות האירוע אלא גם איתה יהיו מסקנות שניתן יהיה לקדם את הדברים גם בעתיד.

יוסי פלדמן: למעשה הסיפור של המועצה נולד כאן ביוזמתם של אורה נמיר ויעקב צור שעסקו בזה במשך שנתיים, מ-1982 עד 1984, בדיון למה מצבנו הוא כזה.

יוסי פלדמן: אני מניח שהנושא צמח וצץ בעקבות הרס גימנסיה הרצליה, שאנחנו הפכנו אותה לסמל.

יוסי פלדמן: והנכון הוא שהיו הרבה הרבה סיפורים ומעשים של הרס אתרים, ומהחשובים ביותר.

יוסי פלדמן: וכאשר הוועדה הנכבדה בדקה מה הסיבה, מי יכול לשנות ומה יכול לשנות, מצאה את כל הגורמים שלא עשו דבר בנושא.

יוסי פלדמן: ולכן הוועדה החליטה לפנות לחברה להגנת הטבע שהיא תקבל על עצמה את הפעילות הציבורית של שימור אתרים.

יוסי פלדמן: והנכון הוא שהיא חשבה והדימוי היה דימוי מעניין מאוד, כפי שהחברה עסקה בשמירת צמחי הבר, פרחי הבר, זה היה המוטיב שהוביל לוועדה לבחור בחברה.

יוסי פלדמן: אני חשוב שזה בהחלט קומפלימנט לחברה להגנת הטבע הנושא הזה ולא בכדי הוא נושא של פרחי הבר היה נושא באמת מרתק מאוד ועם הצלחה רבה מאוד.

יוסי פלדמן: אבל לצערנו.

מל פולישוק-בלוך: הוא נשאר יתום.

מל פולישוק-בלוך: אני מדברת על ההצלחה.

מל פולישוק-בלוך: לא הצלחנו לשמר עוד איזושהי מורשת או איזשהו דבר חשוב כמו פרחי הטבע.

יוסי פלדמן: הדבר הוא רק דבר אחד.

יוסי פלדמן: ודרך אגב, הוא עכשיו, חבר-הכנסת יתום, הוציא ספר של שירה ופרחים.

יוסי פלדמן: יפה מאוד.

מל פולישוק-בלוך: שמעתי על זה.

אהוד יתום: איך את עוברת על זה ככה לסדר היום, "שמעתי על זה".

מל פולישוק-בלוך: אם הייתי מקבלת עותק, אז יכולתי גם להקריא משהו.

מל פולישוק-בלוך: אני שמעתי אותך ברדיו מדבר על זה.

אהוד יתום: מלי, תקבלי עותק.

מל פולישוק-בלוך: יש אצלך כמה דברים חיוביים.

אהוד יתום: אורה, תראי איך היא מזלזלת בי.

מל פולישוק-בלוך: להפך, אני משבחת אותך על הדברים החיוביים.

2487: אצלי בוועדה לא היו קריאות ביניים.

מל פולישוק-בלוך: אצלנו זה חי, תוסס.

מל פולישוק-בלוך: אנחנו רוצים שיהיה כאן חי ותוסס.

יוסי פלדמן: בכל אופן, זה לא אותו הדבר.

יוסי פלדמן: כי פרחים מריחים ונהנים אסתטית.

יוסי פלדמן: שימור אתרים צריך לעמול קשה, זה דורש אמצעים לא מעטים, זה דורש יחסי ציבור הרבה יותר רחבים.

יוסי פלדמן: זה דורש מלחמות ומאבקים.

יוסי פלדמן: ואנחנו כך הקמנו את המועצה לשימור אתרים.

יוסי פלדמן: הנכון הוא שמתוך החברה להגנת הטבע צמחה מועצה הרבה יותר רחבה, עם אנשי ציבור, אנשי מקצוע, אדריכלים, גיאוגרפיים, היסטוריונים.

יוסי פלדמן: והתכנסנו במכון "ואן-ליר" לכנס יסוד גדול לפני כמה שבועות, חזרנו על הכנס הזה.

יוסי פלדמן: ובאמת היתה הרגשה שכאן מתפרץ משהו שהיה מופנם ועצור בהרבה אנשים טובים בארץ הזאת.

יוסי פלדמן: שלמעשה הארץ יקרים להם.

יוסי פלדמן: וככה קמה המועצה ועל זה אני רוצה להודות בהזדמנות זו חוזרת, לוועדה שהקימה את המועצה.

יוסי פלדמן: אני רוצה לומר שאנחנו במהלך 20 שנה, אנחנו יכולים לרשום לעצמנו לא מעט מעשים.

יוסי פלדמן: מעשים של שימור אתרים ואפשר היום להגיד מאות אתרים שומרו בארץ.

יוסי פלדמן: לא כולם על-ידינו וזה ההישג הגדול.

יוסי פלדמן: כי ההישג הגדול, שיש היום הרבה חיקויים והנושא הזה תפס מקום והוא באמת נישא בהרבה מסגרות.

יוסי פלדמן: ב-1991 בראשותה של או ביוזמתה של חברתנו, עדנה סולודר, חוקק חוק בכנסת, שהוא תוספת רביעית לתכנון ובניה, פרק שהוא קשור לחוק התכנון והבניה שעניינו שימור האתרים.

יוסי פלדמן: בלי כל ספק החוק הזה הוא עשה פעולה מאוד חשובה למועצה ולתדמית שלה, למרות שהוא היה חסר שיניים.

יוסי פלדמן: החוק, לא נאמר את זה בפה מלא, החוק הוא יותר מנוף תדמיתי מאשר פעולה שאפשר להסתייע, בייחוד הדבר החמור שלא נעשה בחוק, שלא סומן שום נושא תקציבי.

יוסי פלדמן: גם הוועדה שהקימה את החוק לא הועידה תקציב לפעילות.

יוסי פלדמן: ורק לאחר זמן, עדי אמוראי שהיה סגן שר האוצר, מצא לנכון ודרך להקים תקנה מיוחדת לחוק.

יוסי פלדמן: בכל אופן אנחנו התחלנו לפעול וגם גייסנו אמצעים.

יוסי פלדמן: וכפי שאמרנו, לא מעט אתרים שוקמו ואנחנו פעלנו בכמה נושאים.

יוסי פלדמן: דבר ראשון, למנוע את ההרס.

יוסי פלדמן: להילחם במניעת הרס בכל דרך אפשרית.

יוסי פלדמן: אם זה בזכרון יעקב שעשינו הפגנות והיום בזכרון כבר שכחו את זה, אבל אנחנו לא.

יוסי פלדמן: כאשר היום כל אחד מתפאר במעשה הגדול שנעשה בזכרון ובהחלט שם יש ראוי לקחת מהמקרה הזה דוגמה.

יוסי פלדמן: אבל אני זוכר שהבאנו אלפי אנשים להילחם נגד תכנית לבנות שבע ושמונה קומות במרכז המושבה.

יוסי פלדמן: אם זה ליזום תכניות לשימור ואנחנו לא מעט תכניות יזמנו ובעקבותיהן היו פעולות שימור להגברת המודעות הציבורית ובנושא הזה אני חושב שעשינו רבות.

יוסי פלדמן: אם בתחילת הצעדים שלנו הרימו גבה ואמרנו "שימור אתרים" - אז לא הבינו מה זה כמעט - היום כבר הנושא הזה מודע, מוכר, ולמעשה זה הבסיס החשוב ביותר לנושא של השימור.

יוסי פלדמן: הנכון הוא שיש עוד בסיס אחד והוא יותר קרוב אליכם כוועדה.

יוסי פלדמן: אני רואה את החשיבות הכי חשובה למועצה לשימור אתרים, זה בתחום החינוך.

יוסי פלדמן: כי כל מה שאנחנו אמנם משמרים את העבר, כאשר אנחנו חושבים על העתיד.

יוסי פלדמן: והעתיד הכוונה זה החינוך, הזיקה והקשר של בני הארץ על תלמידי בתי-הספר והתייחסותם למעשה השימור.

יוסי פלדמן: כי בלי זיקה ובלי קשר, וכאן אני רוצה לתת לתכניות החדשות של משרד החינוך, יכולים להיות התלמידים המוכשרים ביותר ומערכת חינוכית היעילה ביותר, אם לא תהיה למערכת זיקה לארץ, התלמידים יהיו מוכשרים בחוץ-לארץ.

יוסי פלדמן: ואחד מהדברים החשובים ביותר זה נושא החינוך.

יוסי פלדמן: אני מניח שאנחנו כעת באמת בסיום של פרק של עשייה רבה.

יוסי פלדמן: אני רוצה לציין אולי עוד גורם אחד, אנחנו במשך הזמן ב-20 שנים האחרונות, נפתחו כ-100 אתרים שהם אתרי ביקור בכל הארץ.

יוסי פלדמן: רבבות מבקרים בהם, הם למעשה חלון הראווה של השימור.

יוסי פלדמן: הם למעשה המקום שבו אפשר לקחת נוער בעיקר, ואני עוד פעם, הדגש הוא נוער, ולהביא אותם ולדבר על השימור לא רק באידיאולוגיה אלא בחוויה עמוקה של להיות במקום ולגעת במקום שהתרחשו הדברים, שחיו, שיש להם סביבה ויש להם עניין.

יוסי פלדמן: ואני כאן רוצה לציין דבר אחד בצער רב.

יוסי פלדמן: האתרים האלה ברובם, מתוך ה-100, להוציא 20 שמטופלים על-ידי משרד הביטחון ומועצת המוזיאונים, ל-70 וכמה אתרים אין אבא.

יוסי פלדמן: כשאני אומר "אין להם אבא", אין להם דואג ואין להם בעיקר שום סיוע תקציבי.

יוסי פלדמן: וזה דבר שלא יאומן, לא קיים דבר כזה בשום מקום בעולם.

יוסי פלדמן: וגם כשאני מדבר עם חברי-כנסת ועם אנשים מקבלי החלטות, לא מבינים איך אפשר לעבור לנושא הזה.

יוסי פלדמן: ואם אני כבר עסקתי בנושאים התקציביים, אני רוצה רק להגיד לידיעת הוועדה, תקציב המועצה מתמיכה בתחילת שנת 1994 היה 2.3 מיליון ש"ח.

יוסי פלדמן: תמיכה שהמועצה קיבלה.

יוסי פלדמן: התקציב הוא הרבה יותר גדול, התמיכה היא 2.3 מיליון ש"ח.

מל פולישוק-בלוך: ב-2004?

יוסי פלדמן: ב-2004, נכון הוא שבמהלך הזמן האוצר הבין לבד שאו שאנחנו נתפגר, או שהוא יעזור לנו, ועזר לנו במידה מסוימת.

יוסי פלדמן: השנה גם התקציב מובטח על 3.3 מיליון ש"ח שזה כל מה שאנחנו עושים בארץ, כולל אחזקת שישה אתרים, כולל הפעלת כל האזורים.

יוסי פלדמן: יש לנו ועדות שימור בכל אזור ואזור בארץ.

יוסי פלדמן: כולל יועצים לשימור, כולל כל הפעילות.

יוסי פלדמן: איך אנחנו עושים את זה, תאמינו לי, עד היום אני לא יודע.

מל פולישוק-בלוך: ומה התקציב שלכם?

יוסי פלדמן: התקציב שלנו הוא כ-8 מיליון בשוטף.

יוסי פלדמן: ונכון הוא שבשנת 1998, בהתייחסות ישירה של ביבי נתניהו לנושא, זימנו את הנושא של 50 אתרים שהובטח בו.

יאיר פרגון: אהלן, אהלן, אהלן.

יאיר פרגון: אני עברתי כאן, זה יוסי הערבי אמר לי, "בוא תספר להם אתה את הסיפור של ניצנים.

יאיר פרגון: יש פה אנשים מכובדים".

מל פולישוק-בלוך: אתה רוצה להסביר מי אתה ולמה אתה מתפרץ לישיבה שלנו?

יאיר פרגון: אני הדוד שלי קוראים סורבג'י, הוא מכר אדמה שלו במקום שקוראים לו "חממה".

יאיר פרגון: עכשיו למה באים שמה כל הזמן חבר'ה צעירים מסתכלים, אני רוצה לספר לכם את הסיפור.

יאיר פרגון: דוד שלי ישב על המרפסת, מעשן נרגילה, והיה לו הרבה מאוד סכסוכים עם הכפר השכן "חממה".

יאיר פרגון: והסכסוכים האלה יצרו הרבה הרבה יעני מתח ואז הדוד שלי הוא החליט שהוא לא רוצה להישאר באדמה שם.

יאיר פרגון: באו אליו שני חברים ממקום שקוראים לו "גדרה", אחד קוראים לו יואב ולאחד קוראים עשהאל צוקרמן.

יאיר פרגון: הם היו חברים טובים, ישבו במרפסת, היו שותים קפה ואמרו לו: "תסתכל סורבג'י, אנחנו מסתכלים, הפנים שלך לא כמו אתמול, לא כמו שלשום, יש לך בעיות?".

יאיר פרגון: אמר להם: "זה הסכסוך עם 'חממה', לא הסתדר הרבה שנים".

יאיר פרגון: אמרו לו: "אתה יודע מה, אנחנו מוכנים לעזור לך".

יאיר פרגון: אמר להם: "מה?".

יאיר פרגון: אמרו לו: "יש לנו אישה זקנה זקנה, יש לה הרבה כסף ואין לה ילדים, היא גרה בתל-אביב, קוראים לה 'קרן-קיימת'.

יאיר פרגון: אולי היא מוכנה לקנות את הבית הזה עם כל האדמה מסביב".

יאיר פרגון: וואלה, הוא שמח, דוד שלי סורבג'י, אמר להם: "אתם יודעים מה?

יאיר פרגון: תביאו זאתי הזקנה".

יאיר פרגון: הם הלכו, חזרו אחרי שבוע, הסתכלו אבק, ראו איש אחד יורד מהפרד, הגיעו יואב ועשהאל אח שלו, אמר להם דוד שלי סורבג'י: "איפה זאתי זקנה אמרתם, קוראים לה קרן קיימת, תגיע תקנה הבית?".

יאיר פרגון: אמרו לו: "היא היום קצת חולה, היא לא יכולה להגיע, אבל כל הניירות והמסמכים שדיברנו, הנה".

יאיר פרגון: הם עשו חתימה, קנו כל הבית, עם הבאר, עם הסוסים, עם הוורדים, היו שמה אולי אלף דונם.

יאיר פרגון: ואחר-כך לפי המקום, אני סיפרו לי רק אנשים, שבאו שמה אנשים, עשו שם קיבוץ, כמו זה קוראים לו ניצנים.

יאיר פרגון: ואחר-כך רק סיפרו לי, אני הייתי ילד קטן, שהיה שמה מלחמה, ואני כבר לא מכיר את הסיפור הזה שם.

יאיר פרגון: זה סיפור איך דוד שלי מכר אדמה שמה לאנשים, לאישה הזקנה הזאת.

יאיר פרגון: תודה, להתראות, ביי,ביי.

מל פולישוק-בלוך: תודה רבה.

יוסי פלדמן: הוא נכנס בדיוק בנקודה שדיברנו על האתרים.

יוסי פלדמן: כי למעשה האתר זה לתת את החוויה ואת הלימוד תוך כדי החוויה.

יוסי פלדמן: אתר ניצנים.

מל פולישוק-בלוך: אבל הוא שיחק מצוין, כי הם חשבו שהוא באמת ערבי שהתפרץ.

יוסי פלדמן: ואתר ניצנים שהוא משמש כאתר להנצחת הלוחמת העבריה.

יוסי פלדמן: ותכף נשמע את המשך הסיפור.

יוסי פלדמן: אתם לפני שבוע, נדמה לי, או שבועיים, עסקתם בארכיונה של חנה סנש.

יוסי פלדמן: זה סיפור של מקומה של האישה במלחמות ישראל, דבר שהוא כמעט נשכח.

יוסי פלדמן: ואנחנו מצאנו לנכון להפוך את אתר ניצנים בסיפור הראשוני שלו, למעשה, למקום שמנציח את הלוחמת העבריה.

יוסי פלדמן: אני רוצה לציין רק כדי לקצר, אנחנו למעשה זקוקים היום לשלושה דברים עיקריים.

יוסי פלדמן: אחד, לחוק שיתן משמעות לנושא של שימור אתרים.

מל פולישוק-בלוך: תיקון החוק הקיים.

יוסי פלדמן: תיקון החוק הקיים.

יוסי פלדמן: זאת אומרת, לתת לו, להצמיח לו שיניים.

יוסי פלדמן: ודבר שני, מוכרח להימצא תקציב ואני מדבר לא על תקציב של מיליונים.

מל פולישוק-בלוך: יש לנו 700, כמה אתה רוצה?

יוסי פלדמן: אני לא רוצה לרדת לנושא הזה כאן וזה לא הפורום.

יוסי פלדמן: אבל אני בהחלט מצפה שבמעורבות הוועדה והחברים הפעילים, יהיה איזשהו שינוי ולא יהיה מצב שאנחנו נלחמים יום יום בקיום, אלא שאנחנו נוכל להילחם עם הנושא ולא עם הקיום.

יוסי פלדמן: וזה דבר שמוכרח למצוא פתרון.

יוסי פלדמן: והדבר השלישי, זה החינוך.

יוסי פלדמן: חייב להיעשות מעשה מאוד מאוד שלא.

יוסי פלדמן: כי תראו, מצד אחד המערכת מאוד תומכת, אוהבת את הנושא, מכבדת אותו.

יוסי פלדמן: מצד שני, לא נעשים מעשים.

יוסי פלדמן: והשנה, ואני מבין שאחרי זה יש ישיבה נוספת, אבל בסיפור שצמצמו משלושה ימים לשני ימים, 30 אחוז מהמבקרים נפלו.

יוסי פלדמן: ולא משנה שאחרי כן שינו את זה.

יוסי פלדמן: מוכרח להיות עמדה הרבה יותר חד משמעית, ברורה, של משרד החינוך לעודד את יציאת התלמידים לאתרים.

יוסי פלדמן: אני רוצה רק לומר שאנחנו מביטים אחורה, יש הרבה עשייה, יש צוותי עבודה שלנו קטנים מאוד, אבל מסורים מאוד.

יוסי פלדמן: ואני חושב שהכוח העיקרי שלנו זה בחבורה שהתלכדה סביב הנושא ובמספר הגדול של מתנדבים שעושים באמת עבודה יוצאת מן הכלל.

יוסי פלדמן: חלקם נמצאים כאן, יהודה הוא יושב-ראש המועצה, שלמה הלל הוא נשיא המועצה.

יוסי פלדמן: אתנו כאן בן-טובים שהוא ראש מועצת כפר שמריהו שגם הוא בהתנדבות.

יוסי פלדמן: אלי כהן שהוא אתנו גם בהתנדבות.

יוסי פלדמן: וכך יש לנו חבורה של 400 מתנדבים פעילים וזה בהחלט יש לנו את התחושה של כוח שהנושא שלנו נישא בציבור בצורה הראויה.

יוסי פלדמן: אני מודה לכם ומקווה שהמסקנות יקדמו את הפעולה.

מל פולישוק-בלוך: תודה רבה.

מל פולישוק-בלוך: רק בשביל לחסוך זמן אני לא אחזור על חלק מהדברים שבוערים בעצמותיי שלי בנושא חינוך.

מל פולישוק-בלוך: אולי לקראת הסוף, בסיכום שלנו, אני אומר לנחמה האינסופית שיש לי ממשרד החינוך בנושא עכשיו שהזכרת.

אורית נוקד: שני משפטים.

אורית נוקד: אני גם חייבת לרוץ, יכול מאוד להיות שהיום יכריזו על הקמת אוניברסיטה בגליל וזה דבר שהוא חשוב לי לכשעצמו.

אורית נוקד: אני רוצה לברך את המועצה, לברך את כל החברים שתרמו.

אורית נוקד: שכפי שיוסי הסביר, עובדים כאן על מנת בעצם לקיים את הנושא.

אורית נוקד: ויש בעיה באמת של תקציבים ואני מאוד מאוד מקווה שהנושא הזה יסתדר.

אורית נוקד: הנושא השני שהוא מאוד חשוב זה הנושא של החקיקה ואני מקווה שאני גם אוכל לתמוך בחקיקה, אני לא יכולתי, נאלצתי להסיר את שמי מההובלה של העניין, כי כסגנית שר אנחנו לא יכולים להיות חתומים על הצעות חוק.

אורית נוקד: אבל אתם תקבלו את כל התמיכה.

אורית נוקד: הדבר החשוב ביותר בעיני זה באמת הנושא של החינוך.

אורית נוקד: החינוך של הנוער שידעו, שיכירו, שיגעו בדברים.

אורית נוקד: כאן אפשר, יוסי, לעשות שילוב יחד עם תנועות הנוער.

אורית נוקד: ואם באמת יהיה גם מעבר לחמישה ימים, אפשר לשלב את הנושא של הכרת האתרים ביום הנוסף.

אורית נוקד: ככה אני רואה את זה, ככה אמרתי גם לשרת החינוך.

אורית נוקד: והדבר האחרון שאני יכולה לומר שבמסגרת הפעילות במשרד, אני רואה מחויבות לעזור לכם בכל מקום.

אורית נוקד: וכבר הנחתי שתי הצעות לפיתוח שני אתרים בגליל ובנגב.

אורית נוקד: בהצלחה ותודה רבה לכל מי שבאמת בעבר, אני בטוחה שגם עכשיו יש לו פינה חמה לנושא, וזה אורה נמיר ועדנה סולודר ויעקב צור.

אורית נוקד: בקיצור, תודה לכולם.

אורית נוקד: אני פשוט חייבת לרוץ.

מל פולישוק-בלוך: תודה.

מל פולישוק-בלוך: האמת שגם לנו קראו להצביע באי האמון, אבל אני בכל זאת אשאר פה.

מל פולישוק-בלוך: חברת הכנסת אראלה גולן, שמאז שנכנסה לא מזמן בנסיבות מצערות עם מותה של יהודית נאות, לקחה את הנושא של השימור כאחד הדגלים העיקריים שלה.

אראלה גולן: אני גם מקדמת את החוק, אני חושבת שהחוק צריך לקבל שינויים שגם ייווצר מזה איזשהו כסף, אחרת יש חוק נפלא ואף אחד לא אוכף אותו.

אראלה גולן: אז אני אשמח אם מלי פולישוק-בלוך תעזור בנושא של תקציב לאתרים בנושא של דרך החינוך.

אראלה גולן: ואני חייבת לרוץ להצבעת האי אמון.

אראלה גולן: אולי אני אחזור אחרי זה.

מל פולישוק-בלוך: תגידי להם שם שאני נשארת פה.

מל פולישוק-בלוך: רק לסדר קצת.

מל פולישוק-בלוך: ב-11:30 צריכה להתחיל כאן ישיבה נוספת עם שרת החינוך.

מל פולישוק-בלוך: מי שרוצה, יכול להישאר כי הנושא קשור.

מל פולישוק-בלוך: זה עוסק בסיורים לימודיים של מערכת החינוך ודגש על אהבת הארץ.

מל פולישוק-בלוך: איך מחנכים לאהבת הארץ.

מל פולישוק-בלוך: אין דבר שיותר מתחבר לאהבת הארץ כמו המורשת והאתרים שאתם מדברים עליהם.

מל פולישוק-בלוך: בעיני זה דבר מאוד מאוד משמעותי ולכן קבעתי פגישה עם השרה, למרות שיש המון נושאים שאני רוצה שהיא תבוא.

מל פולישוק-בלוך: דווקא העדפתי שהיא תבוא לנושא הזה וכמובן שזה יהיה המשך של הישיבה הנוכחית.

2487: גבירתי היושבת-ראש, חברי-כנסת אינם, ואורחים נכבדים.

2487: אני חייבת לומר שאני בפעם הראשונה באה לכנסת, לאחת הוועדות, מאז עזבתי את הכנסת.

2487: הייתי כאן שלוש פעמים כאשר היו שלושה מהמנהיגים של סין בביקור ממלכתי בארץ.

2487: ואני הרבה הזמנות מקבלת לכנסת, כחברת-כנסת לשעבר.

2487: 23 שנים הייתי חברה בכנסת.

2487: מהן שש שנים יושבת-ראש ועדת החינוך והתרבות, יושבת דנה ממול ונדמה לי שתשע שנים בסך-הכל הייתי חברה בוועדת החינוך והתרבות.

2487: יוסי שריד יצא.

2487: אנחנו היינו, אנחנו המחזור של הכנסת השמינית, היינו בוועדת החינוך והתרבות של הכנסת.

2487: היושב-ראש היה אברהם כץ זכרו לברכה, מהמפלגה הליברלית.

2487: ובין החברים היו יצחק בן-אהרון ויוסי שריד, ומאיר פעיל ואהוד אולמרט וגאולה כהן ושלום לוין.

מל פולישוק-בלוך: חבל שלי אין דבר כזה.

2487: חבורה לוחמת לנושא של החינוך.

2487: האמת שכשקיבלתי את ההזמנה להגיע לכאן, התכוונתי להשיב עליה בשלילה כמו שהשבתי על ההצעות שקיבלתי לבוא לכנסת.

2487: ואז טלפנו אלי מהמועצה, נדמה לי יוסי, אתה היית, מישהו טלפן אלי מהמועצה ואמר לי: "את חייבת לבוא מפני שהיה לך חלק בכל הנושא של המועצה".

2487: אני מודה, אני הייתי שש שנים יושבת-ראש ועדת החינוך והתרבות, שמונה שנים יושבת-ראש ועדת העבודה והרווחה.

2487: ואלה היו שנים של הרבה פעילות בכנסת.

2487: לא רק של יושבי-ראש, יושב-ראש לבד לא יכול לעשות את המלאכה.

2487: אבל של הרבה חברי-כנסת.

2487: ואני מודה, אני לא זוכרת כל דבר וביקשתי לקבל חומר ושלחו לי את הפרוטוקולים, את הסטנוגרמות של שלוש ישיבות של ועדת החינוך והתרבות עם המסקנות, עם כל החומר.

2487: אז אני רוצה כמה דברים מאוד להבהיר כאן.

2487: זה לא הוזכר.

2487: האחראים לעצם העלאת הנושא בוועדת החינוך והתרבות של הכנסת היו שני חברי-כנסת.

2487: הם היו בני שליטא ורפי סוויסה.

2487: אני חושבת שבני שליטא באותה תקופה היה ראש המועצה של מנחמיה, ורפי סוויסה של מזכרת בתיה.

2487: אם אני לא טועה, הוא אחר-כך חזר כמה פעמים והיה במשטרה, אבל הוא חזר להיות.

2487: בני שליטא גם כן חזר למועצה, אני מתפלאת שהם לא הוזמנו, אולי הם הוזמנו והם לא יכלו לבוא.

2487: זאת היתה הצעה לסדר היום של שניהם, בעקבות סיום שנת המאה להקמת המושבות הותיקות בישראל.

2487: וזה לוועדת החינוך והתרבות, ואני חייבת להודות, אני קצת התפלאתי שקראתי את הפרוטוקולים.

2487: זה לא לקח שנתיים לדיון בוועדה, אנחנו משום מה, אנחנו אז היינו עמוסים, המושג של הצעות לסדר יום היה אז מאוד מאוד פופולארי בכנסת.

2487: חברי-כנסת המון נושאים העלו במליאה לדיונים בוועדות.

2487: וזה לקח לנו, אם אני לא טועה, שמונה חודשים היה מונח על שולחן הוועדה עד שהתחלנו לדון בהצעה לסדר היום.

2487: בהצעה הקמנו ועדת משנה, היום רק הזכיר לי יעקב צור שהוא עמד בראשה.

2487: אני באמת מודה, אבל לא זכרתי, אבל לפני היו המסקנות ודנה, כך קרה שלמסקנות אפילו אין תאריך.

2487: אני לא יודעת איך זה עבר את ידינו שיצאו מסקנות של ועדה בלי תאריך.

2487: אבל זה הכל דברים שוליים, הם שייכים לעבר.

2487: במסקנות מה שהיה מאוד חשוב, הנושא היה מטופל על-ידי רשות הגנים הלאומיים.

2487: ואנחנו, מה שהיה ברור לנו בזמן הדיון בוועדה, שהנושא של האתרים ההיסטוריים אינו מקבל את תשומת הלב הראויה.

2487: אולי מעומס עבודה, אינני יודעת מאיזו סיבה, אבל זו היתה עובדה מאוד ברורה.

2487: וההמלצה החשובה ביותר שהיתה אז של ועדת המשנה שאושרה על-ידי מליאת הוועדה, היתה להעביר את זה לחברה להגנת הטבע.

2487: זו היתה ההצעה שאני חושבת שהיא נשאה פירות בסגנון העבודה של החברה להגנת הטבע שהיה מאוד מאוד, היה סגנון או דרך עבודה מאוד פעילה ומאוד אכפתית, בא המהפך בצורת העבודה של המועצה.

2487: דבר שני שלא זכרתי זה בזמן שהייתי שרת העבודה והרווחה.

2487: אתם הגעתם אלי לפגישה במשרד, גם זה למדתי מהפרוטוקולים, לא זכרתי.

2487: ואז היה מה שיש היום, היתה אבטלה מאוד גבוהה.

2487: אני רוצה לומר לכם שבאותה תקופה אנחנו גם הורדנו מ-12 אחוז ל-6 אחוז.

2487: ואחד הדברים שבהם מאוד מאוד עסקנו זה הבאת עבודות לחלק גדול מאוד מציבור המובטלים.

2487: עשו עבודה אדירה בקרן קיימת, אבל אז הקמנו יחידה שמנתה 45 איש, אם אינני טועה, יוסי, היא קיימת עד היום.

2487: זה כמו החפירות בבית-שאן, כל ערב חג, כל ערב פסח וערב ראש-השנה, היו מודיעים שמפסיקים להם את העבודה והיינו מתכנסים לכינוס חירום והופכים את העולם והיו מוציאים מתחת לקרקע את הכסף וממשיכים בעבודה.

מל פולישוק-בלוך: בשביל זה נאמר: "אין חדש תחת השמש".

2487: אין חדש.

2487: אותם 45 איש, אנחנו גם הכשרנו אותם, אני חושבת שהם מאוד הרבה למדו מהקבוצה היסודית שעובדת בחפירות של בית-שאן.

2487: והקבוצה הזאת עוברת מאתר לאתר היום כבעלי מקצוע ומסייעת סיוע מאוד משמעותי ובעל ערך רב לנושא הזה של שימור האתרים.

2487: אני לא רוצה להרחיב, אחר-כך היה התיקון של עדנה סולודר.

2487: נדמה לי זה היה ב-1991, עדנה, שהיה תיקון לחוק.

2487: ואני מגיעה לנושא של החוקים ובזה אני אסיים.

2487: בייחוד כשהייתי יושבת-ראש ועדת העבודה והרווחה.

2487: ועדת החינוך מטבעה פחות מחוקקת חוקים.

2487: ועדת העבודה והרווחה, אנחנו חוקקנו מהמאבק הכי נורא שהיה לי, הכי קשה בחיי הפוליטיים, זה היה המאבק על חוק שכר מינימום.

2487: אבל חקיקות אינספור היו בוועדת העבודה הרווחה.

2487: יש בעיה קשה מאוד עם חקיקה ואני רוצה שלא תשלו את עצמכם.

2487: אנחנו לא אוכפים את החוקים שאנחנו מחוקקים.

2487: אני חושבת שמדינת ישראל, אני יכולה במיוחד בתחום החברתי לומר זאת, יש לנו חקיקה מהמתקדמות ביותר בעולם, אבל היא פשוט איננה נאכפת.

2487: ולכן אני רוצה להציע כלמודת ניסיון, כמי שהיתה גם בצד המחוקק וגם בצד המבצע.

2487: האמינו לי, לחוקק חוקים - ואני לא מדברת על חוק שכר מינימום ועל ביטוח סיעוד שהפכנו אותו מחוק של מתן מענק כספי לחוק טיפולי, וחוקים אחרים שהם חקיקה מאוד קשה.

2487: בדרך-כלל, אני אומרת לכם את זה כמי שהיתה 23 שנים חברה בכנסת.

2487: יותר קל לחוקק חוק מאשר לאכוף את החוק.

2487: יש חוקים שזה בכלל לא בעיה להעביר אותם בכנסת.

2487: ולכן זו ההערה האחרונה שלי, בזה אני רוצה לסיים.

2487: אני רוצה להציע לך, גבירתי היושבת-ראש, ולוועדה, לא לרוץ עם חקיקות ולא להיות בטוחים שברגע שמחוקקים חוק - יש מי שיאכוף את החוק וידאג שהוא יקוים.

2487: אני לא יודעת איזה מתכון כאן להציע, אבל אני יודעת, וזה משפטי האחרון, שבחדר הסמוך התקבלה הצעת חקיקה לפני שבוע או שבועיים, שהיה עליה כיסוי עיתונאי של מהפך.

2487: אם אני אינני טועה, בתקופתה של חברת-הכנסת לשעבר שושנה ארבלי-אלמוזלינו, נחקק חוק שקבע את כל מה שקבע החוק שנחקק לפני שבועיים על נגישות של נכים.

2487: אף אחד לא אוכף.

2487: ולכן אני מציעה לך למצוא איזו דרך אחרת, אולי באמת אם מותר לי, אתם קיבלתם עכשיו סכום שהוא מאוד מכובד ומאוד ראוי, אולי משהו מזה אפשר יהיה לתת להם.

2487: אבל מי שחושב שבנושא האכיפה הוא פותר או מקדם את העניין - הוא טועה טעות מרה.

2487: תודה רבה ותודה על ההזמנה.

מל פולישוק-בלוך: תודה רבה.

מל פולישוק-בלוך: קודם כל אני שמחה שדווקא לישיבתנו זאת את בחרת לבוא, אנחנו בהחלט רואים את זה לברכה, לעצם הנושא ואני מודה לך.

מל פולישוק-בלוך: טוב לשמוע מניסיון של קודמים וללמוד.

מל פולישוק-בלוך: נושא האכיפה זו בעיה מאוד חמורה במדינת ישראל.

מל פולישוק-בלוך: אם את שואלת אותי, אני הצעתי לחבריי שחלק מה-700 מיליון, אנחנו ניתן דווקא למשטרה כדי שיוכלו לאכוף חוק במדינת ישראל.

מל פולישוק-בלוך: אבל אני לא יודעת, עוד לא סגרנו סופית את כל הנושאים.

מל פולישוק-בלוך: אבל זה דבר שאני רואה בו דבר מאוד מאוד חשוב גם בתחום הזה וגם בכל תחום.

מל פולישוק-בלוך: גם בשמירת החיים שלנו לא אוכפים את החוק.

מל פולישוק-בלוך: עדנה, אם אפשר לשמוע את דברייך עכשיו.

2502: אני רוצה רק כמה הערות.

2502: אל"ף, זה מאוד מרגש שעושים יום הולדת.

2502: ל-20 שנה, כבר הייתי בכמה אירועים.

2502: אבל אני חושבת שיותר חשוב זה לראות באמת מה הלאה, מה עושים הלאה.

2502: ואני רוצה אולי שלוש נקודות להעיר.

2502: אורה נמיר אמרה משהו בנושא החוק.

2502: יש לי כל השנים מאז החקיקה ויכוח עם יוסי, כי יוסי רצה את הטוב מאוד ומי שמחוקק יודע שלפעמים אם אתה עומד על הטוב מאוד, אתה מפסיד גם את הטוב.

2502: ואז יש את הטוב ואחרי זה מנסים לשפר אותו.

2502: גם בהצעת החוק הזאת שקיימת, שאין בה מספיק שיניים, עיקר הבעיה גם שם היתה איך מפקיעים מרשות הפרט אל רשות הציבור את הנכס שיש לו ערך לאומי.

2502: ועל זה קיבלתי הרבה מנות וביקורת מהשופט אגרנט עליו השלום, בנושא הזה.

2502: אבל גם שם אחד הנושאים זה היה הקמת ועדות ציבוריות שתפקידן היה לאתר את הנכסים, לשמור עליהם, להוות לחץ ברשויות מקומיות.

2502: זה למשל כלי שהוא ברשות מקומית בהחלט יכול לתת, לא שיניים, אבל לתת לחץ.

2502: כל ראש רשות היום רוצה ביקרה של הרשות שלו והפעלת לחץ על דברים חיוניים היא חשובה.

2502: יחד עם זה אני בהחלט מקבלת שצריך לעשות שיפורים וצריך לדעת את המגבלות.

2502: אמרה את זה אורה נמיר.

2502: דבר שני, אני חושבת שהבעיה המרכזית היא תקציב ההשקעות להשקעה בפיתוח האתרים.

2502: זה התקציב הגדול שהוא חסר.

2502: שלתפיסתי לפחות, ואני יודעת ששנים רבות זאת היתה גם התפיסה של המועצה לשימור.

2502: כשאתה עושה נכס כזה של שימור אתר, מורשת, הכוונה שהנכס הזה יהיה חי ולא איזה אנדרטה שבאים ומסתכלים עליה.

2502: אלא זה צריך להיות נכס חי שבאים לראות אותו, שבאים לחיות את העבר שלו.

2502: ואין כמו הנכסים של שימור האתרים שיכולים להחיות את המורשת בשביל להעמיק את השורשים.

2502: ואני חושבת שצריך באיזושהי דרך להגיע לכך שתקציב הפיתוח, תקציב ההשקעות, יהיה יותר גדול ואני חושבת שהוא צריך לבוא משלושה משרדים עם כל הבעייתיות שיש בזה.

2502: כי היום אומרים שרק משרד אחד הוא המשרד הייעודי של כל פעילות.

2502: מעבר למשרד החינוך יש משרד הפנים, שבעבר היתה בו תקנה עם חקיקת החוק, אבל כשאתה לא עומד על המשמר, אז דברים נופלים במשך השנים.

2502: זה משרד הפנים, ואני חושבת שמשרד התיירות, שלתיירות פנים יש חלק גדול בעניין.

2502: אלה הם שלושה משרדים שצריכים לתת את התמיכה לחוק הזה.

2502: ודבר שלישי, זה הנושא של באמת איך מכוונים את הנוער לאתרי מורשת.

2502: יוסי הזכיר את הגזירה על שני ימי טיולים.

2502: לעומת זאת אני ראיתי בדוח דברת פרק מאוד יפה על מוזיאונים ועל אתרים שאפשר להשמיש אותם, לא רק אפשר, אלא צריך היה לכוון אליהם את התלמידים.

2502: אם זה בחינוך המשלים של אחר-הצהרים ויום הלימודים הארוך, אם זה בקרבת מקום ואם זה בימי שישי שאז כל המשפחה יכולה להצטרף.

2502: ואני חושבת שזאת יכולה להיות פריחה מבחינת הטיול והביקור באתרים.

2502: כמובן עם כל הפעילויות המשלימות של מינהל חברה ונוער ושל תנועות הנוער.

2502: דבר אחרון, יש הנושא של המעמד של האתרים.

2502: אין ספק שלא כל אתר קטן הוא אתר לאומי.

2502: וצריך להגדיר אולי מחדש מיהו אתר לאומי, מה הקריטריונים שמקנים לאתר לאומי.

2502: צריך לבדוק, יש חקיקה, אבל יכול להיות שצריך לרענן אותה.

2502: מהו אתר לאומי, מה הקריטריונים שבזכותם מאשרים לאתר להיות אתר לאומי.

2502: ואז לתת לו גם את התנאים לפיתוח.

2502: אני חושבת שאלו הן ארבע נקודות שאני הייתי שמה עליהן את הדגש.

מל פולישוק-בלוך: תודה רבה.

יהודה דקל: תודה רבה לגבירתי יושבת-ראש על זה שהזמנת את הדיון הזה.

יהודה דקל: אני רוצה לדבר על היחסים שלנו עם הכנסת ב-20 השנים הבאות.

יהודה דקל: כי פה כבר פחות או יותר התוו.

מל פולישוק-בלוך: אני בעד.

יהודה דקל: פחות או יותר התוו את הזיכרונות ואת הסיפורים הטובים על ייסוד המועצה וכל הכבוד למנהיגות שאז חשבה על הדברים האלה.

יהודה דקל: אני חושב שב-20 השנה הבאות המצב יהיה יותר קשה.

יהודה דקל: התחרות עם נדל"ן הולכת וגוברת.

יהודה דקל: והכרחי, תסלחי לי הגב' נמיר, הכרחי לחוקק בשביל שנשיג איזה שהן מגבלות שהן לטובת הציבור.

יהודה דקל: אנחנו מדברים על נכסי תרבות, שכל האתרים הם בראש ובראשונה נכסי תרבות, בין תרבות של מורשת, בין תרבות של מורשת אדריכלית.

יהודה דקל: אפשר לסווג לנושאים שונים.

יהודה דקל: אבל הנושא הוא נושא מרכזי תרבותי.

יהודה דקל: לפחות אותי מבחינת המורשת זה הדברים שמנחים.

יהודה דקל: אני לא אדריכל במקצועי ויש לנו אדריכלים שחושבים שאדריכלות זה גולת הכותרת של העניין, נשדך את הדברים.

יהודה דקל: אבל לפני שאני נכנס לנושא אני רוצה לספר לטובת הפרוטוקול, על שני הגופים המרכזיים שמלווים אותנו כל הזמן, זה כמובן החברה להגנת הטבע והקרן הקיימת לישראל.

יהודה דקל: אני חושב שלשני הגופים יש חלק לא מבוטל בהישגים ובהצלחות שיוסי פה מנה.

יהודה דקל: יש שתי הזדמנויות שבהן אנחנו באים אל הכנסת.

יהודה דקל: אחת, לקראת אישור התקציב כל שנה.

יהודה דקל: כל שנה ושנה אנחנו באים ומנסים להשיג, שחברי-כנסת יבואו לוועדת הכספים וישפיעו שלא יפגעו בתקציב ושיוסיפו לתקציב.

יהודה דקל: וזאת תופעה מאחר והיא לא ממוסדת, אלא היא רק מנהג, והיא מנהג לא רק שלנו, אלא הרבה מאוד כאלה מסתובבים פה לקראת אישור התקציב.

יהודה דקל: הדבר הזה הכרחי למצוא לו איזשהו פתרון מסודר כדי שהדברים האלה בכל שנה לא יחזרו על עצמם בצורה לפעמים די מביישת.

יהודה דקל: גם את הכנסת וגם אותנו, את הנושא.

יהודה דקל: אני רוצה להבהיר פה את הנקודה.

יהודה דקל: מדינות רבות החליטו שזה תפקיד של הממשלה, של המדינה, דרך הממשלה.

יהודה דקל: והממשלות הקימו מוסדות לשימור.

יהודה דקל: הממשלה האמריקנית והממשלה הגרמנית והממשלה הבריטית, ובצרפת מנהג אחר, הציבור עושה את השימור.

יהודה דקל: בדגם הזה אנחנו בחרנו.

יהודה דקל: אנחנו בחרנו לא להיות גוף ממשלתי.

יהודה דקל: בחרנו את זה במודע ובמשך 20 השנה הבנו שזה נכון מצידנו גם להיאבק על זה.

יהודה דקל: חבל שחבר-הכנסת יוסי שריד יצא, כשהוא היה שר לאיכות הסביבה הוא חשב להלאים אותם ולהכניס את הכל לגנים הלאומיים.

יהודה דקל: הוא הבין מהר מאוד שהוא טועה.

יהודה דקל: הוא הבין מהר מאוד שהוא טועה והוא חזר בו והוא בא והודיע לנו: "אני חבר מספר אחת של המועצה לשימור אתרים".

יהודה דקל: כי הוא היה השר לאיכות הסביבה.

יהודה דקל: לכן כשהיה שר החינוך זכינו להתייחסות מסודרת.

יהודה דקל: אבל אני לא רוצה לדבר על הממשלה, אני רוצה לדבר על הכנסת.

יהודה דקל: ל-20 השנים הבאות עומדת לפניכם, לפחות בתקופה הקרובה, סדרה של נושאים שצריכים לחשוב עליהם במושגים של חקיקה.

יהודה דקל: אחד, זה מה שאורית נוקד התחילה להוביל.

יהודה דקל: ואני מבין שעכשיו חברת-הכנסת גולן מובילה את זה יחד עם יוזמה או להחזיר את השיניים לתוספת הרביעית לחוק התכנון והבניה.

יהודה דקל: מה שאנחנו קוראים "החוק של עדנה".

יהודה דקל: בשעתו, כשפה בוועדת הפנים היו הדיונים על החוק הזה, אז היו בינינו חברים שאמרו: "אולי בואו נוותר על העסק" משום שהורידו באופן קטוטורי את כל האמצעים שהיו בחוק הזה להגשים אותו.

יהודה דקל: היו שם הרבה הצהרות.

יהודה דקל: הדבר היחידי המעשי שהיה שם זה שכל רשות מקומית תקבע רשימה של אתרים לשימור, הועבר, אבל הרשויות מצפצפות.

יהודה דקל: אתם תקראו עכשיו את דוח מבקר המדינה הקרוב, מבקר המדינה מתייחס לעניין הזה.

יהודה דקל: אתם תראו שם, וזו בושה, שיותר ממחצית הרשויות המקומיות אין להן ועדות שימור ואין רשימות שימור.

יהודה דקל: ואתם יודעים שכל פעם שיש בחירות ברשויות, צריך מחדש לבחור את הוועדות.

יהודה דקל: אז אם באיזשהו מקום היתה ועדת שימור, היום אין.

יהודה דקל: אז זה דבר אחד.

יהודה דקל: העניין של התוספת הרביעית הזאת עם כל השינויים המתבקשים.

יהודה דקל: העקרון של הדברים שמתבקשים זה אמצעים.

יהודה דקל: אבל אני רוצה לדבר על חקיקה נוספת, הרבה יותר משמעותית.

יהודה דקל: החוק הקיים, הדוגמה שלי, הוא החוק של גנים לאומיים, שמורות טבע, אתרים לאומיים ואתרי הנצחה.

יהודה דקל: באתרי הנצחה, לפחות, וגם באתרים אחרים המדינה מחויבת להקצות את האמצעים.

יהודה דקל: אבל לפני כן, המדינה מחויבת להכריז על המקום כעל אתר.

יהודה דקל: האלמנט הזה לא קיים באתרים לשימור, אתרי מורשת.

יהודה דקל: לפי דעתי אחד התפקידים החשובים של השנים הקרובות בכנסת יהיה להעביר חוק של אתרים שיקבלו סטטוס.

יהודה דקל: הם לא יהיו סתם אתרים שהמועצה לשימור אתרים ממליצה עליהם, אלא אנחנו נביא לאישור ולהכרזה של שר או של אני לא יודע מי, שיכריז על האתרים האלה כאתרים מוכרים, אתרי מורשת.

יהודה דקל: והאתרים האלה כן יזכו או לא יזכו ישירות בתקציב לביטחון או באמצעות המועצה לשימור אתרים, הם גם יפותחו ויעמדו לרשות הציבור וגם יישמרו.

יהודה דקל: ועל-ידי זה יהיו בחוק הזה גם אמצעים להיאבק נגד כל אבירי הנדל"ן שהם שואלים אותנו, "כל הדברים האלה האלטעזכן, מה אתם מציעים לנו לשמר, אנחנו נבנה פה את המגדלים רבי-קומות, בנין עזריאלי וכו'".

2487: אם יהיה חוק, הם לא יעשו את זה?

2487: הם חברים מאוד טובים של כל השרים.

יהודה דקל: אני לא יודע.

יהודה דקל: אני ממליץ כשיהיה חוק לאתרי מורשת, שבו המועצה לשימור תתבקש לנהל אותם ועל-ידי זה אנחנו נוכל גם להיות המנהלים של העניין.

יהודה דקל: כי היום, אני מוכרח לומר, יש סכנה, יש לנו שלושה אתרים שאנחנו מטפלים בהם שהם מוכרזים כאתר לאומי.

יהודה דקל: מחר בבוקר יכול השר הממונה על אתרים לאומיים לבוא ולהגיד להם: "תסלחו לנו, תודה רבה על מה שעשיתם ואנחנו מפקיעים מכם את האתרים האלה".

מל פולישוק-בלוך: אבל אם הם מוכרזים אז הוא יכול לעשות את זה?

יהודה דקל: הם מוכרזים כאתר לאומי, אנחנו לא מוכרזים כמי שמנהל אתרים לאומיים.

יהודה דקל: לשר יש סמכות לנהל את האתרים הלאומיים רק אם הוא ממנה את רשות שמורות הטבע והגנים הלאומיים לנהל אותם.

יהודה דקל: זו הסמכות שיש לו.

יהודה דקל: אנחנו דורשים בעניין הזה תיקון שגם אותנו יכניסו כמי שמותר לו לנהל אתר לאומי.

יהודה דקל: ואז יש לנו שלושה אתרים לאומיים ושפיתחנו אותם.

מל פולישוק-בלוך: על איזה אתרים אתה מדבר?

יהודה דקל: על עתלית, על רחובות.

יהודה דקל: עכשיו אנחנו נכנסים לחצר כנרת.

יהודה דקל: אלה אתרים לאומיים מוכרזים שאנחנו מנהלים אותם באופן בלתי חוקי.

יהודה דקל: השקענו בהם הרבה מאוד כספי מדינה ועוד יותר מזה, כספים של תרומות.

יהודה דקל: ומחר בבוקר איזו קונסטלציה מפלגתית מסוימת יכולה להיות והשר יחליט: "טוב, תודה רבה".

יהודה דקל: אז זה הכרחי לתקן.

יהודה דקל: ובמערכת הזאת של היחסים עם הכנסת, אנחנו מצפים מאחר ויש הבנה ויש רצון ו-101 חברי-כנסת חתמו על אמנה של שימור והם כולם מעורבים, אז אנחנו מצפים שהמעורבות תיהפך גם לאיזושהי צורה של יותר החלטיות בלחץ על הממשלה או על אחרים בכל אמצעי שהוא.

מל פולישוק-בלוך: תודה רבה.

שמואל בן-טובים: אני נמצא פה כחבר הנהלת עמותה לשימור אתרים ובימים כתיקונם אני ראש המועצה המקומית בכפר-שמריהו.

שמואל בן-טובים: אני מבקש להעיר לגבי חקיקה ואכיפה.

שמואל בן-טובים: לגבי חקיקה, אני חושב שיהודה כיסה היטב את הנושא.

שמואל בן-טובים: לגבי אכיפה, אני מסכים לחלוטין עם גב' נמיר שאם אנחנו נסמוך רק על רשויות המדינה ועל סדרי העדיפויות שלהן, לא נגיע רחוק.

שמואל בן-טובים: אבל אני רוצה להזכיר שבתחום האכיפה יש עוד שני גורמים חשובים שפועלים בשטח.

שמואל בן-טובים: אחד, זה הציבור הרחב במובן הרחב ביותר של המילה.

שמואל בן-טובים: ככל שדעת הקהל יותר תומכת בפעולה הזאת, כן רשויות המדינה יעמידו אותם בסדר עדיפות גבוה יותר.

שמואל בן-טובים: וגם הישיבה שנמצאת כאן ומתקיימת פה תורמת לעניין הזה.

שמואל בן-טובים: הדבר השני ואולי אפילו יותר חשוב, זה המגזר השלישי.

שמואל בן-טובים: ישנן עמותות ואני ארחיק את עדותי למקום אחר בתחום איכות הסביבה שגם הוא מוכר היטב לגב' נמיר.

שמואל בן-טובים: אני, אחת לכמה חודשים, לדוגמה, מקבל מכתב מעמותת "אדם טבע ודין" ושואלים אותי "סעיף זה וזה בחוק זה וזה, למה אתם לא מקיימים?".

שמואל בן-טובים: והאמת שבתחילת הדרך אמרתי, "מי שמכם בכלל?

שמואל בן-טובים: מי אתם?

שמואל בן-טובים: אתם משטרה?

שמואל בן-טובים: אתם סמכות?

שמואל בן-טובים: לא", אבל אל"ף, יש לזה משקל ציבורי ויש לזה בהחלט משמעות, ואני היום מודה בפה מלא שלכל מכתב שלהם אני מתייחס באותה חרדת קודש שאני מתייחס למכתב שאני מקבל ממבקר המדינה.

שמואל בן-טובים: ולכן, אני עוד פעם רואה בזה גם תפקיד חשוב למועצה ולעמותה הזו שהיא תהפוך להיות נודניקית, ואם רשויות מקומיות, רק חצי מהן מקיימות את דרישות החוק כפי שיהודה אמר, שלא נצפה לכך שמשרד הפנים או מישהו אחר יתעורר וישים את זה בראש סדר העדיפויות שלו.

שמואל בן-טובים: אין לי אשליות כאלה.

שמואל בן-טובים: אבל אם גופים ציבוריים כמו הגוף הזה יפעלו, אני חושב שזו תהיה תוספת כח מאוד משמעותית לאכיפה.

מל פולישוק-בלוך: תודה.

לאה שניאור: אני אדריכלית מקרן קיימת.

לאה שניאור: ואני עובדת בשנים האחרונות צמוד עם יוסי פלדמן וכל החברים מהמועצה לשימור אתרים ועל פרוייקטים של שימור אתרים.

לאה שניאור: ויוסי הזכיר שקרן קיימת היתה שותפה בפרוייקט 50 אתרים שקודם בשנים האחרונות ביחד.

לאה שניאור: בשנה האחרונה קרן קיימת לישראל, לצערי הרב, קצת מתקשה בהשקעת משאבים לפרוייקטים האלה, אבל חשוב לי להגיד כאילו את החשיבות שאנחנו רואים בכל הנושא הזה של שימור אתרים.

לאה שניאור: ולאחרונה נושא שלא עלה כאן, זה האופן של ארגון האתרים האלה ולאחרונה במסגרת ועדה לשימור של מינהל מקרקעי ישראל, שלפי דעתי, יוסי, גם אתה היוזם של ההקמה שלה.

לאה שניאור: אז אנחנו פשוט נכנסנו עכשיו לתהליך מאוד משמעותי של, למעשה, מיפוי כל האתרים לשימור שאין להם הגדרות במקומות אחרים.

לאה שניאור: ואני יודעת אצלנו מתוך קרן קיימת אנחנו עושים עכשיו עבודה מאוד גדולה של לבוא ולמפות את כל האתרים, האתרים ההיסטוריים שנמצאים לא בתחום הערים אלא בתחום השטחים הפתוחים והיערות.

מל פולישוק-בלוך: ואין להם מיפוי כזה?

יוסי פלדמן: יש לנו.

יוסי פלדמן: יש לנו סקר שיש בו שמונת אלפים אתרים כפוטנציאל לשימור.

יוסי פלדמן: לצערנו, הסקר נפסק מחוסר תקציב.

יוסי פלדמן: וזה אחד הדברים שחורים לנו מאוד כי זה סדר גודל של 250 אלף ש"ח.

יוסי פלדמן: הבעיה היא לא האתרים, הבעיה היא שתהיה פריסה מלאה, כי אם, נניח, לא עשינו את הסקר בעפולה, אז בעפולה ילכו לאיבוד האתרים.

יוסי פלדמן: זה לא כי אנחנו רוצים את הגדול.

מל פולישוק-בלוך: ממה שאני מבינה את ההערה פה שאפשר להתחיל עם ה-8,000.

יוסי פלדמן: זה מה שאנחנו עושים.

מל פולישוק-בלוך: כמה חסר לכם בשביל להשלים את הסקר?

יוסי פלדמן: בסדר גודל של 250 אלף ש"ח.

מל פולישוק-בלוך: ואתם עושים את אותו סקר?

יוסי פלדמן: לא, זה בתיאום.

לאה שניאור: אנחנו מנסים לראות בתוך השטחים שקרן קיימת מנהלת, בשטחים ששייכים לתב"ע 22, לתכנית מתאר ארצית ליער וייעור, ומתוך השטחים הפתוחים שבניהול קרן קיימת, לבוא ולמפות ולהעלות את השכבה של האתרים ההיסטוריים שאין להם הגדרה לשימור.

לאה שניאור: למשל אני אתן דוגמה, מגדלי תצפית מתקופת המנדט, שזה סיפורים מאוד חשובים מבחינת הקמת המדינה ועוד טרם המדינה ונמצאים בתוך היערות.

לאה שניאור: לפעמים יש להם ערכים ארכיטקטוניים כאלה ואחרים ולפעמים זה פשוט אתרים היסטוריים שצריך לבוא ולספר את הסיפור שלהם.

לאה שניאור: והרבה פעמים הם עומדים בתוך היערות פשוט סגורים.

לאה שניאור: ולפעמים אם אנחנו נעלה את השכבה הזאת, אז אפילו עלתה המחשבה שבמקומות שקרן קיימת רוצה להקים למשל מרכזי מידע שזה יהיה המוקד שגם יספר סיפורים.

מל פולישוק-בלוך: מתי אתם מסיימים את הסקר שלכם?

לאה שניאור: למעשה כבר נעשה איזשהו סקר ראשוני ויש שמה בערך 60 אתרים שכבר מיפינו אותם.

לאה שניאור: אבל אנחנו עכשיו רוצים לעשות איזושהי בדיקה יותר רצינית ומקצועית של להגדיר ולהעלות בצורה יותר ברורה את הערכים ההיסטוריים האלה או האחרים שיש בכל אתר.

מל פולישוק-בלוך: טוב, אני רוצה להגיד לכם שזה די מפתיע אותי שבמדינת ישראל 57 שנים אחרי הקמתה, עדיין אין מיפוי מוחלט של כל האתרים.

מל פולישוק-בלוך: זה לא רק מפתיע אותי, זה אפילו מדאיג.

יוסי פלדמן: הסקר לא שלם, יש הרבה פרטים חסרים.

יוסי פלדמן: ומה שכאן ציינה לאה זה הגדרה של סקר בשטחים שקשורים לקרן קיימת ולמינהל.

יוסי פלדמן: שזה כפי שאתם יודעים לא בערים הגדולות ולא במושבות.

מל פולישוק-בלוך: בסדר, אבל אני מצפה שמדינת ישראל.

עמרי שלמון: צריך להדגיש שהסקר הוא לא מחובר בשום אמצעי לרשויות התכנון.

עמרי שלמון: אם אני בוועדה מקומית לוחץ על כפתור ומקבל איפה יש עמודי חשמל, איפה יש אתר ארכיאולוגי ואיפה יש יער ואיפה יש כביש ואיפה יש ביוב ואיפה יש טלפון - אני לא מקבל את האתר ההיסטורי.

מל פולישוק-בלוך: זה בדיוק מה שאני אומרת, לכן אני לא מבינה איך עד היום אין דבר כזה.

מל פולישוק-בלוך: ואחר-כך בא טרקטור ומוחק אתרים כי אף אחד לא יודע ולא אומר.

עמרי שלמון: בבית לחם הגלילית כמעט הורידו בית כי הוא לא מופיע לשימור, בית טמפלרי.

מל פולישוק-בלוך: די מפתיע אותי ומפתיע אותי עוד יותר שאתם לא לוחצים יותר לכיוון הזה.

מל פולישוק-בלוך: משום שזה דבר בסיסי ביותר, הדבר הזה.

מל פולישוק-בלוך: בכלל, מיפוי זה ה-database, זה הדבר הבסיסי, מפה ממשיכים הלאה.

מל פולישוק-בלוך: אני מקבלת את העניין, העובדה היא שבכל השיחות שלפחות קיימו אתי, זו פעם ראשונה שזה עולה.

מל פולישוק-בלוך: אז כנראה שבאמת לא מספיק.

יוסי פלדמן: הערה נוספת למשל, שילוט.

יוסי פלדמן: גם כאן אם היינו יכולים לשלט את האתרים, זאת אומרת מבחינת האמצעים.

יוסי פלדמן: מה שאנחנו עשינו יש לנו בדיחה שבמנסורה יש שמה איזה מגדל, שילטנו עם שלט קטן והטרקטור קיבל הוראה להרוס אותו, הוא אמר: "אני לא עושה את זה, כי יכניסו אותי לבית-סוהר".

יוסי פלדמן: ועד עכשיו המגדל הזה נשמר.

יוסי פלדמן: זו דוגמה ואנחנו לצערנו משלטים מעט לעומת מה שהיינו רוצים.

גרשון פלג: משהו קצר מאחר ובכל זאת ישיבה חגיגית.

גרשון פלג: בסופו של דבר זו ישיבה חגיגית והייתי רוצה, אנחנו עוד מעט נראה סרט, לתת לזה איזה נופך חגיגי בכל זאת.

גרשון פלג: מסתכלים 20 שנה אחורה, אני לא יודע מי מאתנו יהיה 20 שנה לא רק לראות מה יוסי יספיק לעשות, אבל אני רוצה לציין שדרכה של החברה רצופת מאבקים, בפרחי הבר אולי הצלחה, ויש עוד כמה הצלחות, אבל ההצלחה השניה בהחלט היא הנושא של שימור האתרים.

גרשון פלג: בסופו של דבר, אנחנו עוסקים בידיעת הארץ, באהבת הארץ, בערכים שהם ערכים לאומיים וגם ערכים אוניברסליים.

גרשון פלג: ובסופו של דבר, זה חינוך.

גרשון פלג: אנחנו מתעסקים בחינוך ומשתדלים לתרום את התרומה המשמעותית, אני מקווה, לנושא של חינוך ושימור הארץ.

גרשון פלג: כל זה אי אפשר בלי האנשים שהם ישנם פה ואני פה צריך להוריד את הכובע בפני יוסי והחבורה שלו, שבנחישות, באמצעים מצומצמים, שהחברה, כמה שכבר יכולה להעמיד, עושה עבודה פנטסטית שאנחנו כאן נראה אותה.

מל פולישוק-בלוך: תודה רבה.

מל פולישוק-בלוך: אני מקווה שאתה תישאר לישיבה הבאה.

גרשון פלג: אני נשאר.

2487: אפשר להציע לך משהו.

2487: לפי הערכתי, אני לא לוקחת חזרה את דבריי על נושא האכיפה והחקיקה.

2487: כי אני יודעת איזה דבר זה.

2487: עכשיו מה שאני מציעה, אני מציעה לך כיושבת-ראש ועדת החינוך והתרבות להיפגש עם שר הפנים.

2487: זה מאוד חשוב מיהו האיש בראש כל משרד, הפתיחות שלו והרגישות שלו.

2487: אני רואה בנושא של הרשויות המקומיות, הנה ראינו את הדוגמה של כפר שמריהו.

2487: כשרשות מקומית, הנושא הזה איכפת לה - אז לא צריך את, אני לא מזלזלת בכנסת, אבל לא צריך בשביל זה להגיע לוועדת החינוך והתרבות של הכנסת.

2487: הם בעלי הבית ורוב הרשויות המקומיות לא נותנות את דעתן על כל הנושא הזה של שימור אתרים היסטוריים.

2487: אני בטוחה שתמצאי אצלו אוזן קשובה ושהוא יטיל על מישהו מהמשרד למפות את הארץ ולטפל בזה.

2487: דבר שני, אני מאוד ממליצה לנצל את הקרן הקיימת, לאה, אני רוצה לומר לך, וכאן כדאי גם שאת תשוחחי עם מי שמנהל היום את שירות התעסוקה, אנחנו יחד עם הקרן הקיימת, אלפי מובטלים שלחנו לעבוד ביערות של הקרן הקיימת.

2487: זה לא עולה כסף, כי במקום לשלם דמי אבטלה, אנחנו נתנו לקרן הקיימת את השכר.

2487: זה היה מבצע אדיר מכל הבחינות.

2487: זה אפשר גם לעשות בחלק מהעבודה של האתרים ההיסטוריים.

2487: והאחרונה, תראי, יש המון שמטפלים פלוס מינוס באותו הדבר.

2487: ואני חושבת שהיה כדאי שאת תזמני אלייך כאן את ראשי הארגונים, אני חושבת שאת הרשימה הכי מעודכנת אפשר לקבל במשרד לאיכות הסביבה.

2487: הייתי שמה כמה חודשים אז אני יודעת שכל הארגונים הם ולשוחח אתם ולשמוע.

2487: אני חושבת שיש המון כפילויות גם תקציביות, לו אפשר היה יותר לצמצם ולחלק לכל אחד את השטח שבו הוא עוסק, עניין הכסף לא היה כל-כך קריטי.

2487: זה הדברים שאני רציתי להציע לך מתוך ניסיון כיושבת-ראש הוועדה.

2487: כי בנושא הזה לדעתי אפשר לטפל.

מל פולישוק-בלוך: תודה רבה.

מל פולישוק-בלוך: תודה על העצות וחלק מהן בהחלט אני חושבת שזו הדרך וזה הכיוון ואני גם רשמתי לעצמי לעשות את זה.

מל פולישוק-בלוך: יש בערך 80 גורמים ירוקים שעוסקים באהבת הארץ.

מל פולישוק-בלוך: יש לנו כאן שדולה של איכות הסביבה, אני חושבת שאני גם אעניין אותם.

מל פולישוק-בלוך: זאת אומרת, ננסה לעשות ישיבה באמת עם כל הארגונים הירוקים.

מל פולישוק-בלוך: עכשיו אנחנו הולכים לשמור, היינו בשבוע שעבר בגלבוע כדי למנוע את מיכל, להציל את האירוס.

מל פולישוק-בלוך: אז ננסה גם דרכם בהחלט כן.

מל פולישוק-בלוך: והעניין הזה של שר הפנים אני בהחלט מאמצת בשתי ידיים.

מל פולישוק-בלוך: ואני יודעת גם את התשובה שלו ש"אין לי כסף לתת להם משכורות".

מל פולישוק-בלוך: אבל לא משנה, אני אעשה את זה.

2487: הוא יעשה את זה, לפעמים זה לא רק כסף.

מל פולישוק-בלוך: אני יודעת.

מל פולישוק-בלוך: לעניין המובטלים, יש לי מלחמה ארוכה עם שר התמ"ת ושרת החינוך ושר האוצר.

מל פולישוק-בלוך: בנושא הזה של מובטלים שהולכים לעבוד גם אצלכם וגם ברשות העתיקות וגם בגנים.

מל פולישוק-בלוך: יש קבוצה של מאה וכמה אנשים.

יוסי פלדמן: 250.

מל פולישוק-בלוך: כן, אבל זה צומצם.

מל פולישוק-בלוך: בסדר, בסביבות 200, חלק גדול מהם אמהות חד-הוריות ואני כל הזמן בחילופי מכתבים ושיחות עם שלושת השרים האלה.

מל פולישוק-בלוך: זה ברמה של השרים, הם לא נותנים תקציבים, הם עושים את המוות.

מל פולישוק-בלוך: עכשיו היה לנו ב-31 במרץ, עניין ביורוקרטי של איזו ועדה.

2487: לא, סליחה, זה כסף אחר.

2487: אני מדברת על הכסף שהמדינה משלמת למובטלים, לדמי אבטלה.

מל פולישוק-בלוך: גם אני מדברת על אותו דבר.

מל פולישוק-בלוך: הדברים האלה עובדים אבל קשה ואני בהחלט מודעת לזה ואני עושה ככל שאני יכולה, רק שאני תמיד מזכירה לעצמי כל בוקר שאני רק חברת-כנסת.

מל פולישוק-בלוך: הדברים נעשו עוד יותר ציניים ממה שאת היית ועוד יותר קשים ועוד יותר שיקולים לא עניינים וזה לא לגמרי פשוט.

מל פולישוק-בלוך: קודם כל, אני מודה לכם מאוד שבאתם הנה.

מל פולישוק-בלוך: באמת, מי שאהבת הארץ יקרה לו, מוזמן להישאר לנושא הבא ולהביע את דעתו גם בפני שרת החינוך.

מל פולישוק-בלוך: אני לא יודעת אם יש עוד נושא שיכול לחבר אותנו כאן ולהראות את הציונות ואת ההמשכיות של הציונות כמו הנושא של המורשת ושימור אתרים.

מל פולישוק-בלוך: אני חושבת שזה נושא אחד החשובים בחינוך של הציבור הישראלי בכל הגילאים שלו.

מל פולישוק-בלוך: אני בזמן האחרון מסיירת הרבה מאוד גם כיושבת-ראש ועדת החינוך וגם בגלל שיש לי ילד בן 7 שאני רוצה להראות לו את הארץ ואני כמעט כל שבת עכשיו נוסעת לאיזשהו מקום אחר.

מל פולישוק-בלוך: ואין דבר יותר חשוב מלהתחבר לשטח עצמו.

מל פולישוק-בלוך: לא מלמדים את הדברים האלה מתוך הכיתה.

מל פולישוק-בלוך: הייתי בעברי הרחוק מורה לגיאוגרפיה והיסטוריה.

מל פולישוק-בלוך: והחיבור של השניים, למה אני אומרת מיפוי, כי אתה קודם כל צריך לדעת איפה אתה חי, ללמוד לקרוא מפה, לדעת מה יש בכל מקום.

מל פולישוק-בלוך: זה דבר בסיסי, ואחר-כך להכיר את זה דרך הרגליים.

מל פולישוק-בלוך: אני טוענת שמשרד החינוך ושרת החינוך עושים טעות שהם מקדישים יותר מדי כספים, מתוך ה-25 מיליארד ש"ח שיש להם, שזה המון כסף, מקדישים יותר מדי שעות וכסף לשעות פרונטליות בכיתה והרבה הרבה פחות מדי לחינוך לא פורמלי דרך הטיולים, דרך השטח, דרך מתנ"סים, תנועות נוער וגם סיורים לימודיים מסוג זה.

מל פולישוק-בלוך: אתה מדבר על שמונת אלפים אתרים פוטנציאליים לשימור.

מל פולישוק-בלוך: יש לכם כמאה כבר מוכרים וידועים, אין כמעט יישוב בארץ המעניינת שלנו שאין בסביבתו איזשהו אתר היסטורי לדורותיו.

מל פולישוק-בלוך: מלפני 20 שנה ואילך, או אתם מעל 1950, אני יודעת את ההגדרה שלכם, 1700-1950 אני יודעת, אבל גם אלה שקודם.

מל פולישוק-בלוך: זאת אומרת, החיבור שלנו החינוכי לשטח, יכול להיות כמעט בכל יישוב ויישוב.

מל פולישוק-בלוך: ולכן אני טוענת, ואני אמרתי את זה בהרבה מאוד ישיבות שהיו לנו כאן

מל פולישוק-בלוך: בענייני חינוך לא פורמלי, טיולים, אהבת הארץ.

מל פולישוק-בלוך: אפשר לעשות טיולים גם ברגל.

מל פולישוק-בלוך: אפשר ללכת לסביבה הקרובה, להכיר את אותו מגדל מים ביישוב שלך, לבית הראשון שנבנה ביישוב.

מל פולישוק-בלוך: יש כל-כך הרבה יישובים כאלה או ביישוב הסמוך, בלי סוף הרי.

מל פולישוק-בלוך: אז זה לא עלות כספית מי יודע מה, אפשר גם להזיז את הרגליים, אפשר גם לנסוע באוטובוס מרעננה להרצליה אם רוצים לראות איזשהו.

מל פולישוק-בלוך: אפשר לעשות את זה.

מל פולישוק-בלוך: זה רק עניין של רצון ומודעות.

מל פולישוק-בלוך: ונכון, גם כסף, אני מודה.

מל פולישוק-בלוך: אני, אגב, הצעתי לחבריי, מישהו הזכיר את ה-700 מיליון, אני הצעתי את התקציב הזה היקר, אני אומרת יקר, תרתי משמע, שאנחנו דרשנו וקיבלנו, אני רוצה שחלק לא מבוטל ממנו ילך למה שאני קוראת "סל תרבות".

מל פולישוק-בלוך: אבל אצלי סל תרבות זה גם לבקר במוזיאונים מהסוג שלהם, מוזיאונים בשטח.

מל פולישוק-בלוך: ואם אני אצליח להוביל את העניין הזה שסכום ניכר של כמה עשרות מיליוני ש"ח ילכו לתחום הזה שכל ילד בישראל יוכל לבקר גם במופעי תרבות וגם במורשת, שזה תרבות, וגם במוזיאון, שוב הקניית תרבות, אז אני אשמח מאוד ואני אדע שעשיתי את שלי.

מל פולישוק-בלוך: אבל עדיין זה לא מספיק, כי זה צריך להיות מעוגן בתקציב הבסיס, זה צריך להיות מעוגן בחוקי ישראל, בחוקי המדינה.

מל פולישוק-בלוך: וכל מה שאמרתם אני לא רוצה לחזור.

מל פולישוק-בלוך: אני חושבת שהממשלה הזאת לא מנהלת את הנושא הזה נכון, לא רק בגלל שזה, אני לא אומרת את זה ממקום של אופוזיציה, חלילה, אני אומרת את זה ממקום של מישהי ציונית שרוצה שהציונות תימשך.

מל פולישוק-בלוך: ואני חושבת שאין דרך אחרת אלא בלשמור את העבר כדי שיהיה לנו עתיד פה.

מל פולישוק-בלוך: וזו סיסמא שבטח כולכם אומרים אותה, זה לא אני המצאתי.

מל פולישוק-בלוך: אנחנו מחויבים להיות מחוברים פה לאדמה הזאת כי אחרת באמת מיטב בנינו לא יהיו פה בעתיד, כי הארץ הזאת היא קשה, היא לא קלה.

מל פולישוק-בלוך: אז לכן אני יחד אתכם במלחמה.

מל פולישוק-בלוך: אני חושבת ששלושת הדברים שהצגת בתחילת הישיבה גם לתת שיניים לחוק, גם לדאוג שהממשלה תאכוף את החוק, שזה התפקיד שלנו גם, כי חברי-כנסת הם לא רק מחוקקים חוקים, הם מפקחים בעצם על.

2487: בראש ובראשונה זה התפקיד של חברי-הכנסת.

מל פולישוק-בלוך: זה מה שאני אומרת.

מל פולישוק-בלוך: זה לא רק לחוקק את החוקים.

מל פולישוק-בלוך: אנחנו צריכים לשמור כל הזמן מה עושה הממשלה עם החוקים שאנחנו בעצם, אנחנו קובעים את המדיניות ואנחנו צריכים שהם יבצעו, זה הרעיון.

מל פולישוק-בלוך: ואנחנו צריכים לשמור שאכן הם מבצעים.

מל פולישוק-בלוך: אז זו נקודה שניה כפי שזה בא לידי ביטוי בתקציב.

מל פולישוק-בלוך: אני תכף אסכם את הדברים לגבי התקציב.

מל פולישוק-בלוך: והקריאה שלנו לשרת החינוך לשים את זה בסדר עדיפויות, אני לא רוצה להגיד בראש סדר העדיפויות כי יש כל-כך הרבה בעיות בחינוך שלנו, האלימות ודברים אחרים שאי אפשר להגיד מה קודם למה.

מל פולישוק-בלוך: אבל לא ייתכן שזה יהיה אחד האחרונים, במיוחד אצל שרת חינוך שמדברת כל הזמן ציונות.

מל פולישוק-בלוך: אז ציונות צריך גם לבצע, לא רק לדבר שצריך אותה.

מל פולישוק-בלוך: אני רוצה לסכם ולומר בצורה מסודרת.

מל פולישוק-בלוך: הוועדה מברכת את המועצה לשימור אתרים במלות 20 שנה להקמתה ומקבלת בברכה את פעילותם המסורה של חברי-הכנסת שנוכחו כאן בוועדה בראשות חברת-הכנסת לשעבר אורה נמיר, שהביאה להקמת המועצה.

מל פולישוק-בלוך: תפקידנו אנו חברי-הכנסת הנוכחיים לקדם את זה קדימה ולדאוג שהמועצה הזאת תתחזק.

מל פולישוק-בלוך: ועדת החינוך קוראת לממשלת ישראל לראות בשימור אתרי המורשת ערך חינוכי ערכי מיוחד, ובהתאם לתקצב את תחום השימור.

מל פולישוק-בלוך: הוועדה מציעה לעגן תקציבי משרד החינוך, הפנים, התיירות והגורמים האחרים כמו מינהל מקרקעי ישראל, קרן קיימת לישראל, לשיקום האתרים, להשקיע בפיתוח של האתרים.

מל פולישוק-בלוך: כמו כן, קוראת הוועדה למשרד האוצר, החינוך, הפנים והתיירות, לתקצב תקציב מיוחד את אתרי הביקור כפי שנהוג לגבי מוזיאונים מוכרים.

מל פולישוק-בלוך: אנחנו ננסה למצוא את הדרך כדי לתת, אנחנו נפעל לתת סטטוס חוקי לשימור אתרי המורשת, אותם אלה שאתם הזכרתם שעדיין לא מעוגנים בחוק.

מל פולישוק-בלוך: הוועדה קוראת למשרד החינוך להגביר את ביקורי התלמידים באתרי המורשת, להכניס את זה לתכנית הלימודים עצמה.

מל פולישוק-בלוך: אני קוראת לכם, המועצה לשימור המבנים והאתרים, ידעו אותנו, אותנו חברי-הכנסת, על ראשי רשויות שאינם מקיימים את החוק, שמזלזלים באתרים שיש באזורם, כדי שאנחנו גם נעזור לכם להפעיל עליהם לחץ וזה לדעתי דבר מאוד מאוד חשוב.

מל פולישוק-בלוך: כמובן אנחנו נפעל לתיקון החוק כדי לתת לו יותר שיניים.

מל פולישוק-בלוך: וזה אני מבינה כבר שהוגש על שולחן הכנסת ואנחנו נעזור להעביר אותו.

מל פולישוק-בלוך: אני אפגש עם שר הפנים.

מל פולישוק-בלוך: אני אעלה את הנושא הזה גם בפני שרת החינוך בשעה הקרובה.

מל פולישוק-בלוך: נעשה את כל המאמצים כי אני מאמינה בזה, וכשמאמינים, כמו שאתם אמרתם, אפשר גם לבצע.

מל פולישוק-בלוך: (הקרנת סרט) תודה רבה, הישיבה נעולה.